text: شمال مشرقی ہندوستان کی صلاحیت کا اعتراف کرتے ہوئے مودی حکومت کے ذریعہ مرکزی زرعی یونیورسٹی ، امپھال کے تحت چھ نئے کالج کھولے گئے ہیں۔ اس سے شمال مشرقی ہندوستان میں زرعی کالجوں کی تعداد میں گزشتہ دو سالوں میں تقریباً 85 فیصد سے زیادہ کا اضافہ ہوکر کل کالجوں کی تعداد 13 ہو گئی ہے۔ اس میں سے اروناچل و میگھالیہ ریاستوں میں زراعت کے دو کالج، میزورم و سکم میں باغبانی کے دو کالج، ناگالینڈ میں ویٹرنری سائنس کا ایک کالج، امپھال، منی پور میں فوڈ پروسیسنگ کا ایک کالج کھولا گیا ہے۔ جناب سنگھ نے بتایا کہ مرکزی حکومت نے جھارکھنڈ اور آسام میں الگ الگ دو ہندوستانی زرعی تحقیقی ادارے، آئی اے آر آئی  جھارکھنڈ اور آئی اے آر آئی  آسام قائم کی ہے۔ بندیل کھنڈ حلقے میں رانی لکشمی بائی مرکزی زرعی یونیورسٹی، جھانسی کے تحت 4 نئے کالج کھولنے کا کام زوروں پر ہے۔